Тихэгъэгу иобщественнэ-политикэ щыIакIэ инэу зыщызэхъокIыгъэ лъэхъаным егъэджэн-гъэсэныгъэ IофымкIэ Адыгеим къыфэуцугъэ пшъэрылъхэр сэнаущыгъэ ин къызхигъафэзэ Iэшъхьэмэфэ Даутэ тхыбзэр зыдэгъэзэгъэщт лъэныкъор тэрэзэу, научнэгъэшхо хэлъэу къыгъэлъэгъуагъ, литературабзэр ыгъэпсыгъ. Ар апэрэ адыгэ бзэшIэныгъэлэжьэу, адыгэ бзэшIэныгъэм игъэпсакIоу лъэпкъым ищыIакIэ егъэшIэрэу ыцIэ епхыгъэщт.